Айсұлу Шәйкенова, Манаш Қозыбаев атындағы СҚМУ «Журналистика» кафедрасының меңгерушісі.

Білім мен білік қатар жүреді

Қазақтың данышпаны ұлы Абай атамыз өсиет еткендеи, өмірге келген әр адам қоғамның бір кірпіші болып қалануды мақсат тұтса керек. Адам туады, жетіледі, марқаяды, істеген ісінің жемісіне тамсанады.Әр әрекетіне көңілі толған адам ғана өзін бақытты сезінеді. Бұл әншейін полсафа емес. Бұл - өмір заңдылығы. Әңгімені бұлай бастауымызға себеп:бүгінгі өскелең ұрпақ жүрек қалауымен өмір сүру іс-әрекетін, мақсат-арманын дұрыс  бағыттай білсе деген тілек.
Мамандық көп, бірақ таңдау - біреу. Заман талабы білікті де білімді маман шоғырланған қоғам қалыптастыруды көздейді. Бұл мәселелер Елбасы жолдауларында анық көрініс тапқан. Бүгінгі Қазақстан құлаш жайған жаңа экономикалық және саяси бағыттарда жастардың сапалы білім алуына зор міндет артады. Мемлекет білікті де сенімді ұрпақтың қолына көшуі үшін білім саласына қомақты қаржы бөліп, түрлі бағдарламаларды жүзеге асыруда. Заман талабына сай қағидаларға ілесіп, елдің жарқын болашағын нығайтуға аянбай еңбек етіп келе жатқан мекемелердің бірі - жоғары білім беретін оқыту орындары екендігі сөзсіз. Олардың қатарында Манаш Қозыбаев атындағы Солтүстік Қазақстан мемлекеттік университеті де бар. Бүгінде университет 48 мамандық бойынша жастарды кәсіби білімге баулуда. М.Қозыбаев атындағы Солтүстік Қазақстан мемлекеттік университетінің іргетасы қаланғанына 80 жыл толды. Бұл облыстағы ең
ірі жоғарғы оқу орны. Ғылым орталығы және мәдени-гуманитарлық мекеме ретінде университет педагогикалық қатынастың жаңа моделін қалыптастыру
сияқты мемлекеттің маңызды бағыттарындағы болашақтың перспективалық жоспарын құра білуде.
Солтүстік Қазақстандықтар үшін біздің университеттің бірнеше артықшылығы болса, соның бастысы - іргедегі оқу орнында білім алу мүмкіндігі. Бұл білім ордасының мақсаты - өнегелі де өрелі ұрпақ тәрбиелеу. Сапалы білім беру үшін университеттің материалдық базасы, профессорлық-оқытушылық құрамы жеткілікті. Біздің университетті бітірген түлектер жұмысқа оңай орналасатындығын тілге тиек етсек, бұл факт білім ошағында оқыту жүйесінің жақсы қалыптасқандығын аңғартады. Сондықтан таңдау жасар кезде сексен жылдық тарихы бар университетті басты назарға алсаңыз, ертеңгі күні өзіңіздің, ата-анаңыздың, отбасыңыздың материалдық жағдайын ескергендік деп біліңіз. Университет жанында жатақхана жұмыс істейді.
Университет заман талабына сай білім беруді мақсат тұтады. Материалдық- техникалық базасы жылдан-жылға даму үстінде. Білім беру бағдарламасын күн сайын жаңартып, заман ағымына ілесіп отыруды міндет етіп қойған Жаһандық үдеріске сай бәсекеге қабілетті мамандар дайындау үшін оқыту жүйесі үш бағытта жүзеге асырылады. Бакалавриат, магистратура, доктарантура халықаралық талаптарға сай жұмыс істейтіндігі оқыту орнының үлкен жетістігі. Студенттердің өзін-өзі басқару жүйесі, ғылыми-техникалық кеңес, академиялық ұтқырлық орталығы бағытындағы жұмыстар студенттің жан- жақты болып қалыптасуына үлкен мүмкіндік тудыруда. Мәселең 2013 жылдан бері академиялық ұтқырлық бағытында шетелдерге (АҚШ. Польша, Венгрия, Латвия, Ресей) және отандық жоғары оқыту орындарына барып, 96 студент пен магистрант білімдерін шыңдап қайтты. Шетелдік білім ошақтарымен жұмыс істеудің үлкен бір басымдылығы бар, ондайда студент шетелдік білім құжатын қатар алып шығады.
Университет дуальдық оқыту тәсілін енгізгелі маман дайындау мәселесінде үлкен алға жылжушылық сезіледі. Мәселен 2016 жылдан бері М.Қозыбаев атындағы СҚМУ, Петропавл қаласындағы машина жасау колледжі және «Петропавл ауыр машина жасау зауыты» акционерлік қоғамы арасында үш жақты келісім жасалып, үлкен жұмыстар атқарылуда. Студенттердің жазғы демалыс кезінде зауытқа уақытша жұмысқа орналасуы, біріншіден - кәсіпке машықтанады,екіншіден - табыс табады, үшіншіден өзіне жұмыс орнын белгілеп алуына мүмкіндік туады. Осы сияқты тәжірибе болашак; журналистермен де жүргізіледі. Жоғары курстарда білім ала жүріп, жұмыс істеп, маман ретінде қалыптасып, дипломдарын қолдарына алғандар баршылық.
Университетте обсерватория, халықаралық стандартпен жасалған бассейн жұмыс істейді. Бүгінге дейін аталмыш университет қабырғасында 400 спорт шебері мен спорт шеберлеріне кандидат бапталған. Олимпиада чемпионы Владимир Винокуров, әлемдік додалардың жеңімпазы Жанат Жақиянов сияқты спортшылардың біздің университеттің түлектері екендігі зор мақтаныш.
Студенттердің «Пилигрим» және «Кривое зеркало» атты екі театры, «Шаңырақ» фольклорлық халық аспаптар ансамблі, хор және халық аспапттар оркестрі, КВН командалары шығармашылық бағытында үлкен жұмыстар жүргізуде. Мұражай, Интернет-кафе, емхана, «Парасат» телестудиясы да студенттер үшін қолжетімді. Журналистердің шығармашық тобы апта сайын «Қызылжар» арнасы арқылы хабар таратады.
Журналистика мамандығы туралы сөз тарқатар болсақ, университеттің көсемсөз зергерлерін дайындап жүргенімізге жиырма жылдан асты. Бастапқыда Тіл және әдебиет институтының филология кафедрасының құрамына енген журналистер 2016 жылдың қыркүйектен бастап өз еншісін алып шыққан болатын. Бұл қадам журналистер дай- ындайтын ұжымның қалыптасқанын толысқанын білдірсе керек. Журналистика мамандығын таңдаған талапкерлерге көсемсөздің әліпбиін танытып. шығармашылық талабын ұштап, кәсіби біліктілікке бағыт көрсетіп жүрген Зарқын Тайшыбай, Татьяна Морозова, Рабиға Жұмабаева,Ғазиза Қожагұлова, Наталья Копылова сынды білікті де білімді оқытушылар еңбек етеді.
Бүгінгі таңда журналист мамандығы үлкен сұранысқа ие. Баспасөз, телевидение, баспасөз қызметі, интернет желісі жоғары білікті кадрларға тапшы. Біздің университетте білім алған студенттер екі тілге жетік екендігін айтсақ, нарық сұранысында ондай мамандардың асығы алшысынан түседі. Журналистерді баптау бағдарламасының үш тілділік тұғырына қона бастағандығы да түлектеріміздің кәсіби шеберлігін арттыра түседі. Облыста ғана емес, республикалық БАҚ жүйесіне орналасып, шетелдерде қызмет атқарып жүргендер де жетерлік. «Журналистика» кафедрасы 2017 жылдан бастап дуалдық білім беру жүйесіне көшті. Бұл дегеніміз - студенттер үшін өндіріс басына барып, мамандығы бойынша тәжірибе жинақтауына үлкен мүмкіндік туды. Жоғарғы курс студенттеріне білім ала жүріп, кәсібі бойынша еңбекке араласуға рұқсат беріледі. Бұл мамандықтың қыр-сырына терең бойлаған студенттер үшін ертеңгі күні жұмысқа тез қабылданып, табысты еңбек етуіне керемет мүмкіндік.
Алдағы оқу жылында кафедра «Қоғаммен байланыс» мамандығы бойынша мамандарды дайындау ісін қолға алмақ. Бұл шешім еңбек нарығында аталмыш мамандыққа деген тапшылыққа байланысты қабылданып отыр. Мұнда продюсер, баспасөз хатшысы, пресс-атташе, имиджмейкер, PR-менеджер секілді мамандықтар оқытылады. Сонымен қатар, «Қоғаммен байланыс» мамандығы тікелей жарнама саласымен байланысты болғандықтан, жарнама қызметін де жан-жақты қарастырады.
М. Қозыбаев атындағы Солтүстік Қазақстан мемлекеттік университетінің мамандарды дайындау тәжірибесі мен тәсілдері жайында білгіңіз келсе, Сізге білім ошағының есігі қашанда ашық. Сол үшін университет әкімшілігі «Ашық есік» күнін ұйымдастырады. Қызығушылық танытқандар универсиеттің http://nkzu.kz/ сайтына кіріп, қажетті ақпаратқа қаныға алады.
// Тайынша таңы.- 2017.- 15 желтоқсан
// Зерделі еренді.- 2017.- 15 желтоқсан
// Есіл өңірі.-  2017.- 25 желтоқсан
// Айыртау таңы.-   2017.- 14 желтоқсан
